Plánovanie dovolenky či výletu v človeku vyvoláva skvelé pocity, pri ktorých sa mu do tela vyplavujú endorfíny aj adrenalín. Niekedy sa však stáva, že zabudneme na dôležité veci, ktoré by sa nám v batožine hodili.
Príliš veľa vecí, no žiadny systém? Často sa nevieme vo veciach vyznať, nie ich ešte triediť. Práve preto existuje niekoľko super tipov, ako si veci skutočne prakticky rozdeliť a vedieť, čo kde je či kam to patrí. Dôležité je všetko pobaliť do batožiny, ktorá svojimi rozmermi zodpovedá požiadavkám leteckej spoločnosti.
Pozri sa s nami na zoznam vecí, ktoré ti obsah tvojej tašky jednoznačne upracú.
# Cestovná peňaženka
Mať pri sebe všetky doklady aj peniaze je mierne rizikové, no pokiaľ sa presúvame, inej cesty niet. Ideálne je mať kvalitnú cestovnú peňaženku, ktorá nie je hrubá a má pritom niekoľko priehradiek, ktoré potrebujeme na peniaze, doklady či letenku.
# Závesný organizér na hygienické potreby
Poznáš ten pocit, keď po príchode na ubytko nutne potrebuješ nájsť sprcháč, ale ten nie a nie nájsť? Závesný organizér na hygienické potreby ťa zachráni, pretože všetko budeš mať v jednom balení a dokonca ti to ani nezaberie miesto na umývadle, keďže si ho vieš zavesiť na dvere či k sprche.
# Vrecúška na bielizeň
Rozdeliť bielizeň v taške, kde je jedna vec nahádzaná na druhej, môže byť problém, no pokiaľ máš vrecúška, všetko je jednoduchšie. Bonusom je, že ak sa ti taška otvorí či roztrhne, nevypadnú z nej nohavičky, ale len milé vrecko.
# Obal na topánky
Ak máš niekedy problém s tým, ako uložiť topánky, aby nezašpinili ostatné veci, riešením môžu byť praktické vrecúška. Upusti od igelitových tašiek, ktoré znečisťujú planétu. Vyber si radšej poriadne šité, prípadne vodeodolné obaly, ktoré topánky spoľahlivo ochránia aj oddelia od zvyšku obsahu batožiny.
# Obal na oblečenie
Áno, obalov nikdy nie je dosť. Pokiaľ si milovník praktickosti, látkové či sieťkované obaly dokážu tvoje oblečenie rozdeliť a dokonca ich dokážeš aj jednoducho rozdeliť v taške tak, aby sa do nich zmestilo (či natlačilo) všetko potrebné.
# Externá nabíjačka
Problém s rýchlym sa vybíjaním batérie poznáme asi všetci, preto je mimoriadne praktické mať so sebou externú nabíjačku. Istota je istota.
# Dlhý kábel na nabíjanie
Rovnaké je to aj s káblom na nabíjanie, pretože krátka šnúra dokáže narobiť poriadnu šarapatu. Hlavne, keď je elektrická zásuvka v nepraktickej vzdialenosti či pozícii. A redukcia do zásuvky, pokiaľ ideš do neeurópskej krajiny, sa ti zíde tiež.
# Štítky na batožinu
Menovka alebo štítok sú akýmsi záchytným bodom, keď sa na batožinovom páse zrazu objaví viacero rovnakých či podobných tašiek a ty vieš, že na tej tvojej visí super označovač vo forme donutu či obľúbeného zviera. Zároveň sa na niektorých pri strate uvádzajú údaje, vďaka ktorým ťa môže nálezca lepšie nájsť.
# Oversize šál či šatka
Rozmerná šatka dokáže vo vychladenom lietadle zohriať, pod horúcim slnkom zakryť či v prípade zabudnutia uteráku môže poslúžiť na utretie či pod zadok ako podložka.
# Priehľadné vrecko na tekutiny
Ak si už letel, určite vieš, že tekutiny musíš z malej batožiny počas kontroly vyložiť. Ak sa chceš vyhnúť zdržiavaniu a vysypaniu celej kozmetickej taštičky, zvoľ priehľadné vrecko či taštičku, s ktorou bude všetko jasnejšie.
# Skladací dáždnik
Či už cestuješ na Maltu alebo do Amsterdamu, mať so sebou malý skladací dáždnik je výhra, ktorú oceníš v prípade akejkoľvek nečakanej búrky či prehánky. A v prípade obrovských horúčav ťa zas uchráni pred slnkom (aj keď to bude možno vyzerať čudne :)).
_______________________________________________
Pozri si aj naše video:
Zdroj: Huffingtonpost
Začiatok jari býva väčšinou pre mnohých tým obdobím, kedy začínajú plánovať svoje letné dovolenky a výlety. Pred tým, než sa začneš rozhodovať podľa cien leteniek či svojich cestovateľských snov, by si si však mal overiť, či je vôbec danú destináciu vhodné navštíviť v letnom období. Môžu ťa tu tožiť nemilo prekvapiť húfy turistov alebo počasie, kvôli ktorým si zážitok z výletu môžeš pokaziť.
Rovnako ako minulý rok bola vydaná kontrolná mapa ukazujúca potenciálne riziká pre turistov v určitých krajinách, tento rok je tu opäť. Ak teda plánuješ výlet v roku 2018 do krajín, v ktorých si nikdy nebol, celkom určite sa ti zíde poobzerať sa po ich bezpečnosti. Koniec koncov, všetci sa chceme z dovolenky vrátiť spokojní so všetkými našimi končatinami a cennosťami.
Kým mnohí už majú svoje letné dovolenky za sebou, ďalší čakajú na last-minuty, iní sa zasa nechystajú nikam. V našej cestovateľskej ankete sme sa vás pýtali, ako trávite dovolenky. Ak ťa zaujíma, kam chodia Slováci najradšej, koľko sú ochotní do dovolenky investovať alebo aký typ ubytovania či dopravy volia, pozri si výsledky nášho prieskumu!
Lacné letenky, s ktorými sa v poslednom čase vrece roztrhlo, nám dovoľujú cestovať takmer kamkoľvek. V neposlednom rade vieš už niekoľko týždňov nájsť skvelé letenky na španielsku Malorku. Ja som si tam zaletela na 3 dni.
Ak má niekto fantáziu a dušu podnikavého človeka, dokáže čokoľvek. O tomto spojení hovorí aj prerobený priemyselný žeriav, ktorý premenili na luxusný apartmán. Ten je možné prenajať si počas dovolenky v holandskom Amsterdame.
Cestovanie ponúka možnosť relaxovať, preskúmať nové miesta a zbierať skvelé zážitky. Aj keď sa môže zdať, že tí, ktorých alkohol príliš neláka, môžu ísť kamkoľvek, niekedy je to práve pre nich náročné, keďže takéto nástrahy sú takmer na každom kroku a môžu byť až otravné.
Dovolenková sezóna je v plnom prúde a my preto chceme vedieť, ako ju trávia Slováci. Je to klasická dovolenka pri Stredozemnom mori autom, alebo radi zájdu už aj do exotickejších vôd? A koľko si ochotný do dovolenky investovať? Prezraď nám to v našom prieskume!